Janúarglugginn fyrir félagaskipti á Englandi er nú opinn en hann opnaði í byrjun árs og verður opinn út janúarmánuð — nánar tiltekið til miðnættis föstudagsins 31. janúar . Síðasti séns til að skrá samningsdrög er þó til klukkan 23:00 sama dag og er þessum þræði ætlað að halda utan um staðfest kaup og sölur , sem og slúður . Afraksturinn hingað til : Leikmenn inn : Jarrad Branthwaite ( 17 ára varnarmaður frá Carlisle , líklega 750 þ pund ) . Leikmenn út : Cenk Tosun ( lánaður til Crystal Palace ) . 13.01 Staðfest ! Klúbburinn staðfesti kaup á ungum og efnilegum varnarmanni , Jarrad Branthwaite , en hann kemur frá Carlisle . Kaupverðið var ekki gefið upp , en er talið nema 750 þúsund pundum . Margir klúbbar voru sagðir á höttunum eftir honum , þar með talið Leicester , Newcastle , Aston Villa , Celtic og Rangers , en hann fer að öllum líkindum beint í U23 ára hópinn . 10.01 Staðfest ! Klúbburinn staðfesti að Cenk Tosun hafi farið á láni til Crystal Palace til loka tímabils . Og þar með er það upptalið ! Það er spurning hversu mikið svigrúm er til kaupa í glugganum í ljósi þess að 94.4 M punda taprekstur hefur verið síðustu þrjú árin , aðallega vegna fjárfestinga í nýjum leikmönnum . FFP reglurnar kveða á um að leyfilegt tap ( uppsafnað yfir þrjú ár ) sé 105M punda , þannig að líklega þarf eitthvað að reyna að losna við rekaviðinn áður en hægt er að kaupa nýja leikmenn . Önnur leið til að líta á málið er að 85% af innkomunni fer beint í að greiða leikmönnum laun , þannig að launalega séð er ekki svakalega mikið svigrúm og færa má rök fyrir því að sú tala sé þegar of há . Það er því væntanlega forgangsatriði að losa leikmannahópinn við leikmenn á háum sem eru ekki lykilmenn í liðinu , sem jafnframt er líklega erfiðast að losna við . En það hefur nátttúrulega verið vitað í nokkurn tíma að þörf væri á hreinsunum og ætti ekki að koma á óvart . Það verður fróðlegt að sjá hvað Marcel Brands tekst að galdra upp úr hattinum og við munum uppfæra þessa frétt þegar meira er vitað ( og bæta við efst upptalninguna ) . Endilega látið vita ef þið rekist á eitthvað bitastætt . Ég á ekki von á því að Everton versli mikið nú í janúar . Brands gaf reyndar í skyn á aðalfundi félagsins að verið væri að reyna að finna einhvern á hægri kantinn , vonandi tekst það og eins talaði hann um að hann væri að reyna að finna félag fyrir Niasse og Martina . Ég geri mér ekki vonir um meira . Ef okkur tekst að losna við fleiri gagnslausa leikmenn og kannski kaupa tvo í viðbót , þá er það bara plús . Góðan daginn , ég er sammála Ingvari maður á ekki mikið von á að Ancelotti versli mikið í janúar . Eða Brands ef út í það er farið . Við Orri vinur minn vorum að tala um það um daginn að trúlega væri Ancelotti þó með eitthvað í undirbúningi en að verður vonandi eitthvað stórt og mikið . Maður býst ekki við neinu og allt sem myndi koma væri þá hreinn bónus . Okkur vatnar mest að fá miðjumann vegna mikilla meiðsla en gífurlega góðar fréttir í vikunni komu þegar Gomes mætti á æfingu miklu fyrr en búist var við eftir erfið ökklameiðsli . Maður getur látið sig vona og spenntastur væri ég fyrir James Rodrigues sem þá myndi koma á láni . Frábær heimsklassaleikmaður . Svo væri náttúrlega frábært að fá Everton Souares í Everton en það hefur veirð slúðrað eitthvað um það . Sjáum tilhvað gerist . kær kveðja , Ari S. það er leiðinlegt en seinagangur klúbbsins okkar þegar kemur að leikmannakaupum er svo yfirgengilegur að mánaðarlangur gluggi er eiginlega of stuttur 🙂 Ancelotti tekur reyndar við liðinu rétt fyrir áramót og þess vegna ekki að vænta að það sé gengið frá kaupum rétt uppúr áramótum en undanfarin ár hafa verið svona líka .